Omen (συγκρότημα)

Οι Omen είναι αμερικάνικο heavy metal συγκρότημα, το οποίο δημιουργήθηκε στο Λος Άντζελες το 1983.

Βιογραφία
Οι Omen σχηματίστηκαν από τους κιθαρίστες Κένι Πάουελ και Τζόντι Χένρι και το ντράμερ Στιβ Γουίτιγκ.Steve Wittig - Encyclopaedia Metallum: The Metal Archives Ταυτόχρονα, ο Πάουελ έπαιζε με τους Savage Grace αλλά αποχώρησε από τους τελευταίους όταν οι Omen υπέγραψαν συμβόλαιο συνεργασίας με την Metal Blade Records του Μπράιαν Σλάγκελ. Η σύνθεση του συγκροτήματος ολοκληρώθηκε με την προσθήκη του τραγουδιστή Τζ. Ντ. Κίμπαλ και κυκλοφόρησαν το ντεμπούτο άλμπουμ τους με τίτλο "Battle Cry" το Νοέμβριο του 1984.Battle Cry - Omen | Songs, Reviews, Credits | AllMusic Οι κριτικές για το δίσκο ήταν ιδιαίτερα θετικές και το συγκρότημα συμπεριλήφθηκε στη συλλογή "Metal Massacre V" με το τραγούδι "Torture Me".Various - Metal Massacre V (CD) at Discogs

Ακολούθησαν τα "Warning of Danger" (1985) και "The Curse" (1986) σε παραγωγή του Μπράιαν Σλάγκελ και του Μπιλ Μετόγιερ αντίστοιχα, αλλά το συγκρότημα δεν κατάφερε να ξεφύγει από το underground επίπεδο της δημοτικότητας του.Warning of Danger - Omen | Songs, Reviews, Credits | AllMusicOmen - The Curse - Encyclopaedia Metallum: The Metal Archives

Τον Απρίλιο του 1987 κυκλοφόρησαν το ΕΡ "Nightmares", το οποίο περιέχει τη διασκευή στο "Whole Lotta Rosie" των AC/DC.Omen - Nightmares - Encyclopaedia Metallum: The Metal Archives Οι Κίμπαλ και Γουίτιγκ αποχώρησαν πριν από αυτή την κυκλοφορία, δίνοντας τη θέση τους στον Κόμπερν Παρ και τον Καμ Ντάινολτ, αντίστοιχα. Η νέα σύνθεση κυκλοφόρησε το άλμπουμ "Escape to Nowhere" τον Οκτώβριο του 1988, αν και τα τύμπανα είχαν ηχογραφηθεί από τον Γουίτιγκ πριν την αποχώρηση του.Escape to Nowhere - Omen | Songs, Reviews, Credits | AllMusic Η παραγωγή του άλμπουμ έγινε από τον Πωλ Ο'Νηλ και το αρχικό όνομα του δίσκου ήταν "Era Of Crisis". Μετά από μία δίμηνη αμερικάνικη περιοδεία ο Πάουελ αποχώρησε από το συγκρότημα, ενώ ο Παρ εντάχθηκε στους Καναδούς Annihilator και οι Omen διαλύθηκαν.

Το Νοέμβριο του 1989, εκδόθηκε η συλλογή "Teeth Of The Hydra" από την "Metal Blade", καλύπτοντας όλες τις κυκλοφορίες του συγκροτήματος στην περίοδο 1984 - 1988.The Best of Omen: Teeth of the Hydra - Omen

Στα μέσα της δεκαετίας του '90, το αμερικάνικο μέταλ της προηγούμενης δεκαετίας γνώρισε νέο ενδιαφέρον, οδηγώντας τους Omen σε αναδημιουργία, με τον Κένι Πάουελ στην κιθάρα, τον Άντι Χάας στο μπάσο, τον Ρικ Μάρεϊ στα τύμπανα και τον Γκρεγκ Πάουελ στα φωνητικά. Τον Μάρτιο του 1997 κυκλοφόρησαν το άλμπουμ "Reopening the Gates" μέσω της γερμανικής "Massacre Records" και περιόδευσαν στην Ευρώπη ανοίγοντας τις εμφανίσεις των Fates Warning.Omen (3) - Reopening The Gates (CD, Album) at DiscogsTour History – Fates Warning Μετά το τέλος της περιοδείας, ο Γκρεγκ Πάουελ αποχώρησε για να συνεχίσει με τους Stomping Ground.

Στους Omen εντάχθηκε ο Κέβιν Γκούτσερ και το συγκρότημα ηχογράφησε το άλμπουμ "Eternal Black Dawn", το οποίο κυκλοφόρησε στις 15 Σεπτεμβρίου 2003,The Metal Crypt - Review of Omen - Eternal Black Dawn ενώ μέσα στη χρονιά είχαν περιοδεύσει στην Ελλάδα μαζί με τους Battleroar με ιδιαίτερα θερμή υποδοχή από το κοινό. Τον Ιούνιο του 2003 εμφανίστηκαν στο φεστιβάλ "Keep It True" στο Κένιχσχεφεν της Γερμανίας.KEEP IT TRUE 2003: Der Festivalbericht - vampster.comOmen Confirmed For Germany's Keep It True Festival - Blabbermouth Τρεις μήνες αργότερα, κυκλοφόρησαν το "20th Anniversary Box Set" το οποίο περιείχε όλα τα στούντιο άλμπουμ τους, DVD και ζωντανές ηχογραφήσεις από την εμφάνιση του συγκροτήματος στο Σαν Αντόνιο του Τέξας το 1986.

Τον Οκτώβριο του 2003 ο Κίμπαλ απεβίωσε από καρκίνο.Original Omen Vocalist J.D. Kimball Passes Away - Blabbermouth.net

Οι Omen επέστρεψαν στις περιοδείες το 2004, ανοίγοντας τις εμφανίσεις των W.A.S.P.. Δύο χρόνια αργότερα, πραγματοποίησαν την ευρωπαϊκή περιοδεία "Mausoleum Metal Masters" μαζί με τους Phantom-X και τους Hyades,Omen Added To Mausoleum Metal Masters Tour - Blabbermouth.net ενώ το ίδιο διάστημα ξεκίνησαν τη σύνθεση κομματιών για τον επόμενο τους δίσκο. Ο Ντάνι Γουάιτ αντικατέστησε τον Μάρεϊ, ενώ ο Γκλεν Μαλίκι ανέλαβε το μπάσο, δίνοντας τη θέση του στον Σκοτ Κλουτ το 2007.Scott Clute - Encyclopaedia Metallum: The Metal Archives

Η σύνθεση του συγκροτήματος άλλαξε και πάλι το 2009, όταν τα φωνητικά ανέλαβε ο Τζορτζ Κολ, τα τύμπανα ο Γουάμπα Ζάλας και στο μπάσο επανήλθε ο Άντι Χάας.Andy Haas - Encyclopaedia Metallum: The Metal Archives Ο Κολ παρέμεινε μέχρι τον Δεκέμβριο του 2010,OMEN - Frontman George Call Steps Down, Concentrate On ASKA όταν αντικαταστάθηκε από τον Ματ Στόρι,Omen Taps Aska Singer For European Shows - Blabbermouth.net ενώ την επόμενη χρονιά ο Στιβ Γουίτιγκ επέστρεψε στους Omen.

Τον Μάιο του 2012, κυκλοφόρησαν τη συλλογή ζωντανών ηχογραφήσεων "Into The Arena" με ηχογραφήσεις από το 1985 μέχρι το 2000.OMEN - "Into the arena" - Review | Rock Overdose / Rock - Metal Music

Το 2016, κυκλοφόρησε το έβδομο τους άλμπουμ με τίτλο "Hammer Damage", με καθυστέρηση δέκα ετών.ΟΜΕΝ: Nέος δίσκος μετά από 13 χρόνια - Metal Hammer Την άνοιξη του 2017, περιόδευσαν στην Ευρώπη και ηχογράφησαν ένα split σινγκλ μαζί με τους Battleroar.OMEN/BATTLEROAR: Κυκλοφορούν 7ιντσο split - Metal Hammer

Δισκογραφία
Επίσημες ηχογραφήσεις
 Battle Cry (1984)
 Warning of Danger (1985)
 The Curse (1986)
 Nightmares (ΕΡ, 1987)
 Escape to Nowhere (1988)
 Reopening the Gates (1997)
 Eternal Black Dawn (2003)
 Into The Arena (Live, 2012)
 Hammer Damage (2016)Συλλογές
 Teeth Of The Hydra (1989)
 Battle Anthems (1998)
 20th Anniversary Box Set (2003)
 Blood - Steel - Vengeance (2010)

Παραπομπές

Πηγές
 Omen | Music Biography, Credits and Discography | AllMusic
 Omen - Encyclopaedia Metallum: The Metal Archives
 Omen - Discography - Metal Storm

 Εξωτερικοί σύνδεσμοι 
 Επίσημη ιστοσελίδα των Omen
 Omen | Metal Blade Records

Κατηγορία:Αμερικανικά power metal συγκροτήματα
Κατηγορία:Heavy metal συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες